CELEX: 32016D2132
Language: hu
Date: 2016-12-05 00:00:00
Title: A Bizottság (EU) 2016/2132 végrehajtási határozata (2016. december 5.) a 406/2009/EK európai parlamenti és tanácsi határozatáltal szabályozott, 2013. évre vonatkozó, tagállamonkénti üvegházhatásúgáz-kibocsátásokról

6.12.2016   
            
            
               HU
            
            
               Az Európai Unió Hivatalos Lapja
            
            
               L 331/9
            
         A BIZOTTSÁG (EU) 2016/2132 VÉGREHAJTÁSI HATÁROZATA
   (2016. december 5.)
   a 406/2009/EK európai parlamenti és tanácsi határozatáltal szabályozott, 2013. évre vonatkozó, tagállamonkénti üvegházhatásúgáz-kibocsátásokról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   Tekintettel az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről szóló, 2013. május 21-i 525/2013/EU európai parlamenti és tanácsi rendeletre (1) és különösen annak 19. cikkének (6) bekezdésére,
   mivel:
   
               (1)
            
            
               A 406/2009/EK európai parlamenti és tanácsi határozat (2) megállapítja a 2013 és 2020 közötti időszakra vonatkozóan az üvegházhatású gázok kibocsátásának tagállamonkénti határértékeit (éves kibocsátási jogosultságok), illetve az ezen határértéknek való megfelelés évenkénti felmérésére szolgáló mechanizmust. A tagállamok éves kibocsátási jogosultságának tonna szén-dioxid-egyenértékeit a 2013/162/EU bizottsági határozat (3) tartalmazza. Ezeket az értékeket a 2013/634/EU bizottsági végrehajtási határozat (4) kiigazította.
            
         
               (2)
            
            
               Az 525/2013/EU rendelet 19. cikke szabályozza a tagállamok üvegházhatást okozó gázok kibocsátását tartalmazó jegyzéknek a 406/2009/EK határozatnak való megfelelést értékelő felülvizsgálatára vonatkozó eljárást. A 2013-as évre vonatkozó ÜHG-jegyzék felülvizsgálatára egy éves késéssel került sor, mivel a tagállamok az ENSZ Éghajlat-változási Keretegyezménye (UNFCCC) által biztosított, az ÜHG-jegyzék összeállításához és bejelentéséhez használatos szoftver technikai meghibásodása miatt nem tudtak megfelelő időben jelentést küldeni 2013. évi kibocsátási adataikról. A felülvizsgálatra így a Bizottsághoz 2016 áprilisában a 749/2014/EU bizottsági végrehajtási rendelet (5) III. fejezetében és XVI. mellékletében meghatározott eljárások keretében benyújtott, 2013-ra vonatkozó kibocsátási adatokat alapul véve került sor.
            
         
               (3)
            
            
               A 406/2009/EK határozat által szabályozott, 2013-ra vonatkozó, tagállamonkénti ÜHG-összkibocsátás meghatározása során figyelembe kell venni a felülvizsgálat során eszközölt technikai korrekciókat és kiigazított becsléseket, melyeket a 749/2014/EU végrehajtási rendelet 35. cikke szerinti végső vizsgálati jelentések tartalmaznak.
            
         
               (4)
            
            
               E határozat a kihirdetése napján lép hatályba annak érdekében, hogy összhangban legyen az 525/2013/EU rendelet 19. cikke (7) bekezdésének azon rendelkezésével, amely a tagállamok számára a 406/2009/EK határozat szerinti rugalmassági mechanizmus használatát engedélyező négy hónapos időszak kezdetéül e határozat kihirdetésének dátumát határozza meg,
            
         ELFOGADTA EZT A HATÁROZATOT:
   1. cikk
   A 406/2009/EK határozat által szabályozott üvegházhatásúgáz-kibocsátásoknak az 525/2013/EU rendelet 19. cikkének (3) bekezdése szerinti felülvizsgálat eredményeinek megfelelően korrigált jegyzéken alapuló, 2013-ra vonatkozó, tagállamonkénti összegét e határozat melléklete tartalmazza.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2016. december 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2013.6.18., 13. o.
   
   
      (2)  Az Európai Parlament és a Tanács 2009/406/EK határozata (2009. április 23.) az üvegházhatású gázok kibocsátásának a 2020-ig terjedő időszakra szóló közösségi kötelezettségvállalásoknak megfelelő szintre történő csökkentésére irányuló tagállami törekvésekről (HL L 140., 2009.6.5., 136. o.)
   
      (3)  A Bizottság 2013/162/EU határozata (2013. március 26.) a 406/2009/EK európai parlamenti és tanácsi határozat szerinti, a 2013–2020-as időszakra vonatkozó éves tagállami kibocsátási jogosultságok meghatározásáról (HL L 90., 2013.3.28., 106. o.)
   
      (4)  A Bizottság 2013/634/EU végrehajtási határozata (2013. október 31.) a 406/2009/EK európai parlamenti és tanácsi határozat szerinti, a 2013–2020-as időszakra vonatkozó éves tagállami kibocsátási jogosultságok kiigazításáról (HL L 292., 2013.11.1., 19. o.).
   
      (5)  A Bizottság 749/2014/EU végrehajtási rendelete (2014. június 30.) a tagállamok által az 525/2013/EU európai parlamenti és tanácsi rendelet értelmében jelentett információk felépítéséről, formátumáról, benyújtási eljárásáról és felülvizsgálatáról (HL L 203., 2014.7.11., 23. o.).
   
      MELLÉKLET
      
                  Tagállam
               
               
                  A 406/2009/EK határozat által szabályozott üvegházhatásúgáz-kibocsátás 2013-ra vonatkozó adatai tagállamonként
                  (tonna szén-dioxid-egyenérték)
               
            
                  Belgium
               
               
                  74 264 633 
               
            
                  Bulgária
               
               
                  22 238 074 
               
            
                  Cseh Köztársaság
               
               
                  61 457 570 
               
            
                  Dánia
               
               
                  33 705 936 
               
            
                  Németország
               
               
                  460 204 908 
               
            
                  Észtország
               
               
                  5 752 963 
               
            
                  Írország
               
               
                  42 206 805 
               
            
                  Görögország
               
               
                  44 184 593 
               
            
                  Spanyolország
               
               
                  200 277 677 
               
            
                  Franciaország
               
               
                  366 116 651 
               
            
                  Horvátország
               
               
                  15 125 525 
               
            
                  Olaszország
               
               
                  273 349 154 
               
            
                  Ciprus
               
               
                  3 938 120 
               
            
                  Lettország
               
               
                  8 776 857 
               
            
                  Litvánia
               
               
                  12 449 462 
               
            
                  Luxemburg
               
               
                  9 365 298 
               
            
                  Magyarország
               
               
                  38 436 981 
               
            
                  Málta
               
               
                  1 250 779 
               
            
                  Hollandia
               
               
                  108 253 385 
               
            
                  Ausztria
               
               
                  50 097 324 
               
            
                  Lengyelország
               
               
                  186 095 049 
               
            
                  Portugália
               
               
                  38 610 318 
               
            
                  Románia
               
               
                  72 718 616 
               
            
                  Szlovénia
               
               
                  10 925 247 
               
            
                  Szlovákia
               
               
                  21 080 248 
               
            
                  Finnország
               
               
                  31 588 117 
               
            
                  Svédország
               
               
                  35 278 781 
               
            
                  Egyesült Királyság
               
               
                  339 450 356